stanford-oval/wikipedia huggingface dataset:
Dig Out Your Soul

| Dig Out Your Soul Oasis |
| --- | --- | --- |

Studioalbumin tiedot
 Äänitetty : elokuu 2007 – maaliskuu 2008
 Julkaistu: 6. lokakuuta 2008
 Formaatti: CD, vinyyli, digitaalinen lataus
 Tuottaja(t): Dave Sardy
 Tyylilaji: alternative rock, psykedeelinen rock, hard rock
 Kesto: 45.51
 Levy-yhtiö: Big Brother Sony BMG Reprise Warner Bros.
Listasijoitukset
  Britannia: 1.  Italia: 1.  Yhdysvallat: 5.  Suomi: 14.
Oasiksen muut julkaisut
| Don’t Believe the Truth 2005 | Dig Out Your Soul 2008 |   |
Singlet albumilta Dig Out Your Soul
 ”The Shock of the Lightning” Julkaistu: 29. syyskuuta 2008  ”I’m Outta Time” Julkaistu: 1. joulukuuta 2008  ”Falling Down” Julkaistu: 9. maaliskuuta 2009
Dig Out Your Soul on brittiläisen rockyhtye Oasiksen seitsemäs ja viimeisin studioalbumi, joka julkaistiin lokakuussa 2008. Sen tuotti yhtyeen edellisen albumin Don’t Believe the Truth tavoin Dave Sardy. Albumia äänitettiin vuoden 2007 elokuusta vuoden 2008 maaliskuuhun kahdella studiolla Lontoossa ja Los Angelesissa.
Albumilla kappaleiden kirjoittamiseen osallistui kahden edellisen albumin tapaan koko yhtye. Rumpalina albumilla toimi edellisen tapaan Zak Starkey, tosin hän erosi yhtyeestä pian albumin julkaisun jälkeen. Yhtye hajosi vuonna 2009 kitaristi ja lauluntekijä Noel Gallagherin erottua yhtyeestä kesken albumia seuranneen Dig Out Your Soul Tour -kiertueen.
Dig Out Your Soul sijoittui kotimaassaan Britannian albumilistalla listaykköseksi. Yhdysvalloissa albumi ylsi Billboard 200 -listan viidenneksi, ja siitä tuli yhtyeen parhaiten listalla menestynyt albumi Yhdysvalloissa sitten vuoden 1997 albumin Be Here Now. Suomen virallisella listalla albumi ylsi parhaimmillaan 14. sijalle. Albumi sai pääosin positiivisen vastaanoton sekä yleisön että kriitikoiden keskuudessa. Albumilta julkaistiin singlenä kappaleet ”The Shock of the Lightning”, ”I’m Outta Time” ja ”Falling Down”.
Äänitys

Dig Out Your Soulin tuottajaksi valittiin Dave Sardy, joka oli vastannut myös Oasiksen edellisen studioalbumin Don’t Believe the Truth tuottamisesta. Oasis aloitti albumin äänittämisen vuoden 2007 elokuussa Abbey Road -studiolla, jossa yhtye oli myös työstänyt vuoden 1997 studioalbumiaan Be Here Now. Albumin äänittäminen jatkui vuoden 2007 joulukuuhun, jonka jälkeen yhtye vietti taukoa studiotyöskentelystä. Kun Oasis vietti taukoa äänittämisestä, irlantilainen U2 ja tuottaja Rick Rubin varasivat Abbey Roadin studiotilan käyttöönsä. Noel Gallagher maksoi joulukuussa Abbey Road Studiosille käteisellä mittavan summan, jolla hän osti U2:n ulos studiosta. Tämän jälkeen Oasis viimeisteli albumin äänittämisen, jonka jälkeen Dave Sardy matkusti Los Angelesin The Village Recorder -studiolle miksaamaan albumin.
Musiikillinen tyyli ja kappaleet

Kitaristi ja yhtyeen pääasiallinen lauluntekijä Noel Gallagher sävelsi albumin yhdestätoista kappaleesta kuusi. Laulaja Liam Gallagher teki kolme kappaletta, joista ”I’m Outta Time” julkaistiin myös singlenä. Lisäksi albumin Japanissa julkaistu painos sekä rajoitettu box set -versio sisältävät Liam Gallagherin kappaleen ”I Believe in All”. Kitaristi Gem Archer sävelsi albumille kappaleen ”To Be Where There’s Life” ja basisti Andy Bell kappaleen ”The Nature of Reality”.
Vuoden 2007 lokakuussa Noel Gallagher kertoi BBC Music 6:n haastattelussa albumin olevan musiikillisesti hyvin yhtenäinen kokonaisuus huolimatta siitä, että jokainen yhtyeen jäsenistä on säveltänyt albumille levytettävän kappalemateriaalin itsenäisesti.
Liam Gallagher on kuvaillut albumia ”raskaaksi ja psykedeeliseksi”, ja on sanonut sen ”kuulostavan aivan erilaiselta kuin Oasiksen aiempi tuotanto”. Noel Gallagher kuvaili ennen albumin julkaisua vuoden 2008 kesäkuussa Dig Out Your Soulin olevan ”suurieleinen ja rokkaava”, ja että ”albumin kappaleet tulevat kuulostamaan loistavilta livenä”.
Kansikuva ja nimeäminen

Albumin kansikuvan on tehnyt graafinen suunnittelija Julian House. Albumin nimen keksi brittiläinen pilapiirtäjä Ralph Steadman, jolle yhtye oli antanut albumin ennakkokuunneltavaksi kappaleiden sanoitusten kera. Nimi Dig Out Your Soul on peräisin kappaleen ”To Be Where There’s Life” sanoituksesta ”dig out your soul, ’cause here we go” Noel Gallagherin mukaan albumia työstettiin myös nimillä Bag It Up,  The Shock of the Lightning ja Standing on the Edge of the Noise.
Vastaanotto

| Vastaanotto> Yhteispisteet.Julkaisu | Vastaanotto> Yhteispisteet.Pisteet |
| --- | --- |
Metacritic: 66/100
Arvostelupisteet
Julkaisu: Pisteet
AllMusic: 
The A.V. Club: B–
Consequence of Sound: B
Desibeli.net: 
Drowned in Sound: 6/10
The Guardian (Alexis Petridis): 
The Guardian (Luke Bainbridge): 
NME: 8/10
Paste: sävyltään negatiivinen
Pitchfork: 4,9/10
Pop-lehti: 
Rolling Stone: 
Rumba: sävyltään positiivinen
Slant Magazine: 
Soundi: 
Sputnikmusic: 4/5
The Telegraph: sävyltään neutraali
Uncut: 3/10
| 0 | 1 | 2 |
| --- | --- | --- |
| ” | Levyn edetessä olisin yhä syvemmin liikuttunut siitä, että joku tekee näin energistä ja munaskuille potkivaa klassista brittirockia kuulostamatta kopiolta esikuvistaan. | ” |
– Pekka Laine, Soundi
Albumin vastaanotto oli pääosin positiivinen. Brittiläisen The Guardianin Luke Bainbridge antoi albumille neljä tähteä viidestä. Suomalaisen Soundin Pekka Laine antoi sille niin ikään neljä tähteä viidestä, ja sanoi levyltä ”henkivän tuoreutta ja nälkäisen kuuloista energiaa”. Rumba-lehti oli myös albumia kohtaan positiivinen, ja sanoi kappaleen ”The Shock of the Lightning” olevan ”ihailtavan räkäistä ja määrätietoista Oasis-tykittelyä”.
Yhdysvaltalaisen Rolling Stone -lehden Jody Rosen antoi sille kaksi ja puoli tähteä viidestä. The  Daily Telegraphin Andrew Perryn arvostelu oli pääosin neutraali, mutta hän sanoi ettei Dig Out Your Soul yllä Oasiksen 1990-luvun tuotannon tasolle. Yhdysvaltalaisen Pitchforkin Stuart Berman antoi albumille 4,9/10 pistettä, mutta kommentoi kappaleen ”Falling Down” olevan Noelin paras balladi sitten ”The Masterplanin”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Laulu | Kesto |  |  |  |  |  |
| 1. | Bag It Up | Noel Gallagher | Liam Gallagher | 4.40 |  |  |  |  |  |
| 2. | The Turning | N. Gallagher | L. Gallagher | 5.04 |  |  |  |  |  |
| 3. | Waiting for the Rapture | N. Gallagher | N. Gallagher | 3.02 |  |  |  |  |  |
| 4. | The Shock of the Lightning | N. Gallagher | L. Gallagher | 4.59 |  |  |  |  |  |
| 5. | I’m Outta Time | L. Gallagher | L. Gallagher | 4.10 |  |  |  |  |  |
| 6. | (Get Off Your) High Horse Lady | N. Gallagher | N. Gallagher | 4.06 |  |  |  |  |  |
| 7. | Falling Down | N. Gallagher | N. Gallagher | 4.27 |  |  |  |  |  |
| 8. | To Be Where There’s Life | Gem Archer | L. Gallagher | 4.35 |  |  |  |  |  |
| 9. | Ain’t Got Nothing | L. Gallagher | L. Gallagher | 2.14 |  |  |  |  |  |
| 10. | The Nature of Reality | Andy Bell | L. Gallagher | 3.47 |  |  |  |  |  |
| 11. | Soldier On | L. Gallagher | L. Gallagher | 4.50 |  |  |  |  |  |
|  |  |  |  | 45.51 |  |  |  |  |  |
Singlejulkaisut

| Single | Julkaistu | Merkittävät listasijoitukset |
| --- | --- | --- |
| ”The Shock of the Lightning” | 29. syyskuuta 2008 |  Britannia: 3.  Ruotsi: 5.  Italia: 8. |
| ”I’m Outta Time” | 1. joulukuuta 2008 |  Britannia: 12.  Italia: 21.  Ranska 48. |
| ”Falling Down” | 9. maaliskuuta 2009 |  Britannia: 10.  Irlanti: 26.  Ruotsi: 26. |
Kaikille singleille kuvattiin myös musiikkivideot, jotka on sittemmin julkaistu muun muassa videopalvelu YouTubessa.
Kokoonpano ja henkilöstö > Yhtye

Liam Gallagher – laulu, tamburiini, akustinen kitara, tinapilli
Noel Gallagher – laulu, kitara, koskettimet, rummut (”Soldier On”), lyömäsoittimet (”Bag It Up” ja ”Waiting for the Rapture”)
Gem Archer – kitara, koskettimet, basso
Andy Bell – basso, kitara, koskettimet, tanpura
Zak Starkey – rummut, lyömäsoittimet
Kokoonpano ja henkilöstö > Lisämuusikot

Jay Darlington – mellotroni ja elektroniset efektit (”Falling Down”)
The National In-Choir – taustalaulu (”The Turning”)
Kokoonpano ja henkilöstö > Tuotanto

Tuottaja: Dave Sardy
Miksaus: Dave Sardy
Masterointi: Ian Cooper
Pro Tools -editointi: Andy Brohard
Tekniikka: Ryan Castle, Cameron Barton, Chris Bolster, Ghian Wright
Avustajat: Alec Gomez, Lawrie Medina
Listasijoitukset ja palkinnot

Listasijoitusten lähde:
Julkaisuhistoria

| Maa | Levy-yhtiö | Formaatti | Kataloginumero | Julkaistu |
| --- | --- | --- | --- | --- |
|  Britannia  Eurooppa | Big Brother | CD | RKIDCD51 | 1. lokakuuta 2008 |
|  Yhdysvallat | Big Brother, Reprise | CD | 514078-2 | lokakuu 2008 |
|  Kanada | Big Brother, Reprise | CD | 2-514078 | 2008 |
|  Brasilia | Sony BMG | CD | 88697362042 | 2008 |
|  Japani | Sony Music Japan | CD | SICP 2000 | 1. lokakuuta 2008 |
|  Italia | Big Brother | CD | 88697395642 | 2008 |
|  Venäjä | Sony BMG | CD | 88697409102 | 2008 |
Julkaisuhistorian lähde:
Basisti Andy Bell ja kiertuerumpali Chris Sharrock vuonna 2009.
Hægebostad

Hægebostad on Norjan kunta Agderin läänin sisämaassa. Sen rajanaapureita ovat lännessä ja pohjoisessa Kvinesdal, idässä Åseral ja etelässä Lyngdal.
Kunnan puolentoistatuhannen asukkaan lisäksi siellä on noin 800 huvilaa. Kunnan läpi kulkee etelä-pohjoissuunnassa Lygna-joki, minkä lisäksi siellä sijaitsee 988 pientä järveä ja lampea. Kunnan luonnossa voi törmätä hirviin, majaviin, peuroihin, jäniksiin, riekkoihin, kotkiin ja ilveksiin. Kunnan pohjoisosassa on Norjan eteläisin villiporokanta.[lähde? ]
Tie numero 42 menee kunnan läpi itä-länsisuunnassa ja 43 yhdistää kunnan E 39-tiehen. Snartemon rautatieasema on osa Sørlandsbanen-rautatietä. Se sijaitsee kahden maan pisimmän rautatietunnelin välissä, jotka ovat Kvinesheitunnelen ja Hægebostadtunnelen.
Nykyinen kunta koostuu aiemmista Hægebostadin ja Eikenin kunnista, jotka yhdistyivät 1963. Ne olivat yhdessä myös 1837–1915, mutta omia kuntiaan 1916–1962.
Hægebostadissa sijaitsee Norjan ilmatieteen laitoksen säätutka.
Hægebostadin kirkko
Kunnan alueelta Snartemosta vuonna 1933 löydetty miekka 500-luvulta.
Aiheesta muualla

Kuvia tai muita tiedostoja aiheesta Hægebostad Wikimedia Commonsissa
Agderin läänin kunnat
Arendal
Birkenes
Bygland
Bykle
Evje og Hornnes
Farsund
Flekkefjord
Froland
Gjerstad
Grimstad
Hægebostad
Iveland
Kristiansand
Kvinesdal
Lillesand
Lindesnes
Lyngdal
Risør
Sirdal
Tvedestrand
Valle
Vegårshei
Vennesla
Åmli
Åseral
Norjan läänit | Norja
Idänsampi

| Idänsampi |
| --- | --- |

Uhanalaisuusluokitus
 Luonnosta hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Rustokiillesuomuiset Chondrostei
Lahko::  Sampikalat Acipenseriformes
Heimo::  Sammet Acipenseridae
Suku::  Sammet Acipenser
Laji::  dabryanus
Kaksiosainen nimi
 Acipenser dabryanus  Duméril, 1869 
Katso myös
   Idänsampi Wikispeciesissä   Idänsampi Commonsissa 
Infobox OKNimi-testi OKIUCN-testi OK: 
Idänsampi (Acipenser dabryanus) on luonnosta hävinnyt sampilaji. Se on endeeminen laji Jangtse-joen vesistössä.
Kala voi kasvaa jopa kaksi ja puoli metriä pitkäksi. Sillä on tummanharmaa selkä, vaaleammanharmaa vatsapuoli. Kuono on pitkä ja kapea. Selässä on kyhmyinen harja.
Idänsampi elää vanhaksi, ja muuttaa vuodenaikojen mukaan alueelta toiselle. Se on käynyt uhanalaiseksi ylikalastuksen ja elinympäristön tuhoutumisen takia.
Hotelli Vaakuna

Hotelli Vaakuna elokuussa 2011.
Hotelli Vaakuna eli Sokos Hotel Vaakuna on Sokos Hotels -ketjuun kuuluva helsinkiläinen hotelli, joka sijaitsee samassa rakennuksessa kuin Helsingin keskustan Sokos. Rakennus käsittää Mannerheimintien, Postikadun, Asema-aukion ja Kaivokadun välisen korttelin kokonaisuudessaan. Tavaratalo on sen viidessä alimmassa, hotelli ylimmissä kerroksissa.
Historiaa

Hotelli Vaakuna rakennettiin ja avattiin Helsingin vuoden 1940 olympialaisia varten. Rakennustyöt aloitettiin jo 1930-luvun puolivälin jälkeen. Talvisota kuitenkin keskeytti hankkeen.
Ravintola Vaakuna avattiin maaliskuussa 1947 samoin kuin nykyisen Casa Largo -ravintolan paikalla ollut Pika-Pala, josta sittemmin kuoriutui Vaakuna-Grilli. Vaakunan hotelli, joka sijaitsi aluksi vain 7. ja 8. kerroksessa, avattiin kesäkuussa vuonna 1952.
Ravintola Vaakuna oli vuoteen 1952 saakka kaupungin "hienoimman" ravintolan maineessa, kunnes Palace-hotelli avattiin, kertoo talon henkilökunta Vaakunan 30-vuotisjuhlajulkaisussa vuonna 1977. Vielä 1990-luvun alussa ravintola tunnettiin kalliista apajapöydästään ja siitä, että se rauhallisuudestaan johtuen soveltui hyvin mm. liikeneuvotteluihin.
Vaakunan rakennuksen suunnitteli arkkitehti Erkki Huttunen käyttäen kalustesuunnittelussa apunaan oman toimistonsa väkeä. Hotellin sisustuskin tuli pääosin Huttusen toimiston tiimin tehtäväksi. Tuolit kuitenkin tulivat muualta. Valaisimet olivat Paavo Tynellin, tekstiilit Greta Skogster-Lehtisen.
Vaakunan rakentaminen ajoittui vaikeaan sodanjälkeisen aikaan, jolloin rakennus- ja muusta tarvittavista materiaaleista oli pula. Huttusen kekseliäisyyden sekä HOK:n silloisen kauppaneuvos Lauri Koskivaaran intensiivisen kiinnostuksen ja hyvien liikesuhteiden avulla onnistuttiin kuitenkin luomaan funkkishenkinen kokonaisuus, josta tuli yksi Helsingin hotelli- ja ravintola-arkkitehtuurin maamerkkejä.
Huttusen toimiston arkkitehdit keksivät myös piirustuksiin leikkisän nimen SOKOS, joka aluksi vakiintui käyttöön osuuskaupparyhmässä ja myöhemmin myös kansan suussa.
Vaakuna siirtyi Helsingin Osuuskaupalta SOK:n hoitoon vuonna 1995. Norjalainen Peter Abrahamssen suunnitteli Vaakunan ravintolatilojen perinpohjaisen remontin Huttusen hengessä. Mittava työ toteutettiin vuonna 1996. Silloin avattiin Vaakuna 10th Floor Restaurants eli suosituiksi tulleet, oikeasti yhdeksännessä kerroksessa sijaitsevat, ravintolat. Remontissa Abrahamssen yhdisti tilallisesti vanhan funkkis-ravintolasalin ja entisen Sky Barin. Kokonaisuuteen Abrahamssen liitti vielä Rautatieaseman puoleisen modernin aamiais- ja tilausravintolan Sokoksen tavaratalon ylittävällä käytävällä. Työ lienee yksi Helsingin ravintoloiden parhaimmin onnistuneista uuden ja vanhan yhdistämisyrityksistä.
Vaakunan sisääntuloaulan ja 9:n kerroksen aulat ovat nykyään suojeltuja.
Vaakunan liikeideoita ja sisustuksia on sittemmin uudistettu. Esimerkiksi rakennuksen katu- ja toisessa kerroksessa toimii espanjalaisteemainen ravintola Casa Largo.
Aiheesta muualla

Kuvia tai muita tiedostoja aiheesta Hotelli Vaakuna Wikimedia Commonsissa
Häviävä komea näköala, Ilta-Sanomat, 25.02.1939, nro 47, s. 1, Kansalliskirjaston digitaaliset aineistot
Hægebostadin kirkko

| Hægebostadin kirkko Hægebostad kirke |
| --- | --- |
 Kirkko vuonna 2011.
Sijainti:  Hægebostad, Norja
Kirkkokunta:  Norjan kirkko
Hiippakunta:  Agderin ja Telemarkin hiippakunta
Rakentamisvuosi:  1844
Materiaali:  puu
Istumapaikkoja:  450
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Hægebostadin kirkko (norj. Hægebostad kirke) on Hægebostadin kunnassa Agderin läänissä Norjassa sijaitseva puukirkko vuodelta 1844.
Aiheesta muualla

Kuvia tai muita tiedostoja aiheesta Hægebostadin kirkko Wikimedia Commonsissa
Inkala

Inkala on sukunimi, joka on muun muassa seuraavilla suomalaisilla henkilöillä:
Esko Inkala (1926–2018), pikajuoksija
Hilkka Inkala (1924–2012), kuvittaja, piirtäjä ja pankkivirkailija
Jouni Inkala (s. 1966), runoilija
Kustaa Inkala (1896–1972), eversti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Hilary Swank

| Hilary Swank |
| --- | --- |
 Hilary Swank Tokiossa vuonna 2015.
Henkilötiedot
Koko nimi:  Hilary Ann Swank
Syntynyt: 30. heinäkuuta 1974 (ikä 50) Lincoln, Nebraska, Yhdysvallat
Ammatti:  näyttelijä, tuottaja
Puoliso:  Chad Lowe  (vih. 1997; ero 2007)   Philip Schneider (vih. 2018)
Näyttelijä
Aktiivisena:  1991–
Merkittävät roolit:   Beverly Hills 90210  Boys Don't Cry  Million Dollar Baby 
Palkinnot
  Parhaan nais­pää­osan Oscar  1999 Boys Don't Cry  2004 Million Dollar Baby  
Aiheesta muualla
IMDb 
Elonet
AllMovie
Svensk Fildatabas
Hilary Ann Swank (s. 30. heinäkuuta 1974 Lincoln, Nebraska) on yhdys­valtalainen Oscar-palkittu näyttelijä. Hänet tunnetaan rooleistaan elo­kuvissa Boys Don’t Cry ja Million Dollar Baby, joista hän sai parhaan nais­pää­osan Oscar-palkinnot.
Ura

Swankin ura Hollywoodissa alkoi roolilla elo­kuvassa Buffy, vampyyrin­tappaja vuonna 1992. Ensimmäisen isomman roolinsa hän sai Karate Kid -sarjan neljännessä osassa Karate Kid saa seuraajan.
Swankilla on tähti Hollywood Walk of Famella.
Yksityiselämä

Swank meni naimisiin näyttelijä Chad Lowen kanssa vuonna 1997. Tammi­kuussa 2006 he ilmoittivat asumus­erostaan ja kertoivat touko­kuussa eroavansa lopullisesti. Swank avioitui yrittäjä Philip Schneiderin kanssa vuonna 2018.
Valikoitu filmografia

Beverly Hills 90210
Boys Don’t Cry (1999)
Million Dollar Baby (2004)
P.S. Rakastan sinua (2007)
Aiheesta muualla

Kuvia tai muita tiedostoja aiheesta Hilary Swank Wikimedia Commonsissa
Hilary Swank Rotten Tomatoesissa (englanniksi)
Hægeland

| Hægeland |
| --- | --- |
 Keskellä Hægelandin kirkko
 Hægeland
 Koordinaatit: 58°23′01″N, 7°44′26″E 
Valtio:  Norja
Lääni:  Agder
Kunta:  Vennesla
Pinta-ala:  
 – Maa:  0,4 km²
Väkiluku (2023):  354
 – Väestötiheys:  885 as./km²
Infobox OKVirheellinen NIMI-arvo: 
Hægeland on taajama Venneslan kunnassa Agderin läänissä Norjassa. Taajaman pinta-ala on 0,4 neliökilometriä ja asukasluku 354 vuonna 2023. Vuosina 1896–1964 Hægeland oli itsenäinen kunta.
Aiheesta muualla

Kuvia tai muita tiedostoja aiheesta Hægeland Wikimedia Commonsissa
Imagine Publishing

| Imagine Publishing |
| --- | --- |
Perustettu:  2005
Perustaja:  Damian Butt, Steven Boyd, Mark Kendrick
Lakkautettu:  2016
Kotipaikka:  Yhdistynyt kuningaskunta
Omistaja:  Future plc
Infobox OKVirheellinen NIMI-arvo: 
Imagine Publishing oli brittiläinen aikakauslehtien julkaisija. Yrityksen perustivat vuonna 2005 Damian Butt ja Mark Kendrick, jotka lähtivät Paragon Publishingilta.
Yritys osti Paragon Publishingin lehtiä sen mentyä selvitystilaan.
Future plc osti yhtiön vuonna 2016.
Lehtiä

Play
GamesTM
Retro Gamer
Linux User and Developer
SciFiNow (myyty Kelsey Medialle vuonna 2017)
Digital Photographer
iCreate
Web Designer
Photoshop Creative
Total 911
3D Artist
How It Works
All About Space
All About History
World of Animals
History of War
NowGamer.com
Gadget
Real Crime
History of Royals
Käännös suomeksi
Imagine That

| Imagine That |
| --- | --- |

Ohjaaja:  Karey Kirkpatrick
Käsikirjoittaja:   Chris Matheson  Ed Solomon 
Tuottaja:   Lorenzo Di Bonaventura  Ed Solomon  Ric Kidney 
Säveltäjä:  Mark Mancina
Kuvaaja:  John Lindley
Leikkaaja:  David Moritz
Erikoistehosteet:  John C. Carlucci
Pääosat:   Ronny Cox  Eddie Murphy  Vanessa Williams 
Valmistustiedot
Valmistusmaa:  Yhdysvallat
Tuotantoyhtiö:   Di Bonaventura Pictures  Paramount Pictures 
Levittäjä:  Paramount Pictures Netflix
Ensi-ilta:  2009
Kesto:  115 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Imagine That on vuonna 2009 ensi-iltansa saanut draamakomedia. Elokuvan pääosia näyttelevät Eddie Murphy, Thomas Haden Church, Yara Shahidi, Ronny Cox, Marin Hinkle, Nicole Ari Parker, Martin Sheen ja Bobb'e J. Thompson. Elokuvan on ohjannut Karey Kirkpatrick. Elokuva ei menestynyt taloudellisesti.
Elokuvasta tunnettu Eddie Murphy tuli tunnetuksi Beverly Hills -sarjasta.
Aiheesta muualla

Imagine That Internet Movie Databasessa (englanniksi)
Imagine That Elonet.
Inka Sairiala

Inka Sairiala (s. 5. huhtikuuta 2003) on suomalainen lentopalloilija, pelipaikaltaan libero ja pituudeltaan 171-senttimetrinen. Hän on pelannut lentopallon Mestaruusliigassa kaudesta 2018–2019 alkaen. Hän aloitti liigauransa LP Kangasalassa, edusti kaudet 2019–2021 LP-Vampulaa ja palasi kaudeksi 2021–2022 LP Kangasalaan.
Inkakurppa

| Inkakurppa |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Kurpat Gallinago
Laji::  imperialis
Kaksiosainen nimi
 Gallinago imperialis  (P.L. Sclater & Salvin, 1869) 
Katso myös
   Inkakurppa Wikispeciesissä   Inkakurppa Commonsissa 
Infobox OKNimi-testi OKIUCN-testi OK: 
Inkakurppa (Gallinago imperialis) on eteläamerikkalainen kahlaaja. Sen elinympäristö käsittää Andien soistuneet rinteet noin kolmen kilometrin korkeudella merenpinnasta Kolumbian lounaiskolkasta Ecuadoriin ja Peruun. Lajin holotyypin kuvaili Philip Lutley Sclater ja Osbert Salvin Bogotásta 1869.
Inka Sarjanoja

Inka Sarjanoja (s. 17. tammikuuta 2004) on suomalainen jalkapalloilija, pelipaikaltaan keskikenttäpelaaja. Hän edustaa Kansallisessa Liigassa kaudella 2022 Oulu Nice Socceria, jota hän edusti jo juniorisarjoissa ja kausina 2020–2021 Ykkösessä.
Sarjanoja on pelannut Suomen juniorimaajoukkueissa.
Elokuvavuosi 2013

Elokuvavuosi 2013 käsittelee vuoden 2013 aikana ensi-iltansa saaneita elokuvia ja elokuvamaailman merkittäviä tapahtumia.
Eniten tuottaneet elokuvat

| Sijoitus | Nimi | Studio | Maailmanlaajuinen tuotto |
| --- | --- | --- | --- |
| 1 | Iron Man 3 | Marvel Studios / Walt Disney Pictures | 1 215 439 994	$ |
| 2 | Itse ilkimys 2 | Universal Pictures / Illumination Entertainment | 919 969 000 $ |
| 3 | Nälkäpeli – Vihan liekit | Lionsgate | 830 888 000 $ |
| 4 | Fast & Furious 6 | Universal Pictures | 788 679 850 $ |
| 5 | Hobitti – Smaugin autioittama maa | Warner Bros. Pictures | 756 634 000 $ |
| 6 | Monsterit-yliopisto | Walt Disney Pictures / Pixar | 743 451 485 $ |
| 7 | Man of Steel | Warner Bros. / Legendary Pictures | 668 045 518 $ |
| 8 | Gravity | Warner Bros. | 663 444 000 $ |
| 9 | Frozen – huurteinen seikkailu | Walt Disney Pictures | 639 938 000 $ |
| 10 | Thor: The Dark World | Marvel Studios / Walt Disney Pictures | 630 463 000 $ |

| Sijoitus | Nimi | Tuotantoyhtiö | Tuotto Suomessa |
| --- | --- | --- | --- |
| 1 | 21 tapaa pilata avioliitto | Dionysos Films | 5 012 795 $ |
| 2 | Hobitti – Smaugin autioittama maa | Warner Bros. Pictures | 3 634 641 $ |
| 3 | Itse ilkimys 2 | Universal Pictures / Illumination Entertainment | 3 209 193 $ |
| 4 | Nälkäpeli – Vihan liekit | Lionsgate | 2 650 678 $ |
| 5 | Leijonasydän | Helsinki-filmi | 2 602 333 $ |
| 6 | Rölli ja kultainen avain | MRP Matila Röhr Productions | 2 202 837 $ |
| 7 | Lentsikat | Walt Disney Studios Motion Pictures | 2 023 574 $ |
| 8 | Vuonna 85 | Artista-Filmi | 1 984 020 $ |
| 9 | Monsterit-yliopisto | Walt Disney Pictures / Pixar | 1 920 321 $ |
| 10 | Iron Man 3 | Marvel Studios / Walt Disney Studios Motion Pictures | 1 892 796 $ |